แท้งครบตั้งแต่ 26มิถุนายน ปัจจุบันนี้ประจำเดือนยังไม่มา ไม่ได้มีการไปตรวจหรือพบแพทย์ เพียงแต่ใช้ชุดทดสอบการตั้งครรภ์ตรวจเท่านั้น หลังแท้ง มีอาการท้องอืด แน่นท้องในตอนเช้าทุกวัน ทานอาหารได้น้อยก็รู้สึกอึดอัด อยากทราบว่าอาการเหล่านี้เกิดจากอะไร แล้วประจำเดือนจะมาเมื่อไหร่คะ
สวัสดีค่ะ หลังจากที่แท้ง หากไม่มีความผิดปกติใดๆ ประจำเดือนจะมาในช่วง 1เดือนหลังแท้งค่ะ แต่หากขาดประจำเดือนต่อเนื่องโดยที่ไม่ตั้งครรภ์ สามารถเกิดจากสาเหตุต่างๆ ได้แก่ ภาวะเครียด, การเจ็บป่วยทางร่างกายต่างๆ, ภาวะไข่ไม่ตก, การมีถุงน้ำรังไข่หรือกลุ่มอาการของพีซีโอ, การทำงานของต่อมไทรอยด์ผิดปกติ, พยาธิสภาพที่ต่อมใต้สมอง ผลข้างเคียงของยาคุมกำเนิด เป็นต้นซึ่งแนะนำ ไปพบสูตินารีแพทย์เพื่อตรวจหาสาเหตุอีกทีนะคะส่วนอาการแน่นท้อง ท้องอืด โรคที่เป็นสาเหตุที่พบบ่อยได้แก่ โรคกระเพาะอาหารอักเสบค่ะแนะนำปรับพฤติกรรมที่ช่วยให้โรคกระเพาะอาหารอักเสบดีขึ้น ได้แก่ การรับประทานอาหารตรงเวลา รับประทานอาหารที่รสไม่จัด หลีกเลี่ยงชากาแฟและแอลกอฮอล์ ดื่มน้ำเปล่าและออกกำลังกายเพิ่มขึ้นค่ะหากปรับเปลี่ยนพฤติกรรมแล้วไม่ดีขึ้น แนะนำให้พบแพทย์เพื่อรับการรักษาอย่างเหมาะสมต่อไปค่ะ